
ΥΠΟΣΤΗΡΙΚΤΙΚΟ ΨΗΦΙΑΚΟ ΥΛΙΚΟ ΓΙΑ ΤΗΝ ΠΡΟΒΟΛΗ ΤΩΝ ΕΠΑΓΓΕΛΜΑΤΙΚΩΝ ΛΥΚΕΙΩΝ (ΕΠΑ.Λ.)
Αξιότιμοι/ες Διευθυντές, Διευθύντριες και εκπαιδευτικοί των Επαγγελματικών Λυκείων,
Σας αποστέλλουμε ψηφιακό υλικό, όπως περιγράφεται αναλυτικά κάτωθι, προκειμένου να το αξιοποιήσετε γενικότερα για την προβολή της Επαγγελματικής Εκπαίδευσης και του σχολείου σας ειδικότερα. Το υλικό είναι υποστηρικτικό, αφορά όλα τα Ημερήσια και Εσπερινά ΕΠΑ.Λ. και μπορεί να χρησιμοποιηθεί μαζί με αντίστοιχο δικό σας υλικό για την ενημέρωση της σχολικής κοινότητας (εκπαιδευτικοί, μαθητές/-τριες και γονείς) και της τοπικής κοινωνίας ευρύτερα (π.χ. Δήμος, Περιφέρεια, ΟΤΑ, Επαγγελματικές Ενώσεις κ.τ.λ.).

Συγκεκριμένα, επισυνάπτονται συνημμένα ψηφιακά αρχεία (jpeg, pdf) μεγέθους Α4 και Α3 διαμορφωμένα σε δύο τύπους, α) ως υλικό γενικής μορφής που μπορείτε απευθείας να το αναρτήσετε, να το διαμοιράσετε, να το κοινοποιήσετε ηλεκτρονικά ή να το εκτυπώσετε, να το τοποθετήσετε ή/και να τα διαμοιράσετε, β) ως υλικό- υπόδειγμα και υλικό- παράδειγμα προκειμένου να το συμπληρώσετε με στοιχεία του δικού σας σχολείου (όνομα, τομείς- ειδικότητες και εικόνες) και να το διαμοιράσετε ηλεκτρονικά ή/ και να το εκτυπώσετε. 
Σκοπός του προσφερόμενου υλικού είναι να αναδείξει τις θεσμικές αλλαγές που έχουν πραγματοποιηθεί σε επίπεδο δομής του προγράμματος σπουδών, διεύρυνσης της πρόσβασης των αποφοίτων στην Τριτοβάθμια Εκπαίδευση και εφαρμογής του Μεταλυκειακού Έτους- Τάξης Μαθητείας, αλλαγές που προβάλλουν το συνολικό στρατηγικό πλαίσιο αναβάθμισης του επαγγελματικού λυκείου (βλ. Παράρτημα Α). 
Πιο αναλυτικά στο ψηφιακό υλικό περιλαμβάνονται τα κάτωθι (βλ. Παράρτημα Β):

1. Αφίσα γενική για όλα τα Ημερήσια και Εσπερινά ΕΠΑ.Λ. μεγέθους Α3 με όνομα αρχείου AFISA_GENIKH.pdf
2. Αφίσα – υπόδειγμα με κενή περιοχή ώστε να συμπληρώσετε με στοιχεία του δικού σας σχολείου (τομείς – ειδικότητες) με όνομα αρχείου AFISA_TEMPLATE.jpeg
3. Αφίσα – Παράδειγμα για την ενδεικτική συμπλήρωση της αφίσας στην κενή περιοχή με τομείς και ειδικότητες με όνομα αρχείου PARADEIGMA_AFISAS.pdf

4. Δίπτυχο φυλλάδιο κοινό για όλα τα Ημερήσια και Εσπερινά ΕΠΑ.Λ. με όνομα αρχείου DIPTYXO_ESOFYLLO.pdf & DIPTYXO_GEN 1.pdf (για εκτύπωση μπρος – πίσω)

5. Εξώφυλλο δίπτυχου φυλλαδίου – υπόδειγμα με κενή περιοχή ώστε να συμπληρώσετε με στοιχεία του δικού σας σχολείου (τομείς – ειδικότητες) με όνομα αρχείου DIPTYXO_TEMPLATE.jpeg. Στο εσωτερικό τμήμα του δίπτυχου φυλλαδίου μπορείτε να χρησιμοποιήσετε το κοινό εσώφυλλο (με όνομα αρχείου DIPTYXO_ESOFYLLO.pdf). Παράδειγμα συμπλήρωσης του εξώφυλλου του δίπτυχου φυλλαδίου με στοιχεία του σχολείου σας με όνομα αρχείου PARADEIGMA_DIPTYXOY.pdf 
6. Λογότυπος με το σήμα «Επιλέγω ΕΠΑΛ» και όνομα αρχείου EPAL_LOGO.jpeg κοινό για όλα τα Ημερήσια και Εσπερινά ΕΠΑ.Λ.

7. Λογότυπος – παράδειγμα με όνομα αρχείου EPAL_LOGO_PARADEIGMA.jpeg, ώστε να δείτε πώς μπορείτε να ενσωματώσετε το αρχικό λογότυπο το όνομα του δικού σας σχολείου
Προκειμένου να τροποποιήσετε το υλικό- υπόδειγμα που επισυνάπτεται (αφίσα, εξώφυλλο δίπτυχου φυλλαδίου, Λογότυπο) μπορείτε να ανοίξετε το πρόγραμμα επεξεργασίας κειμένου (word), να εισάγετε τα αρχεία με το υλικό- υπόδειγμα και να δημιουργήσετε ένα πλαίσιο- κειμένου πάνω στο αρχείο εικόνας για να συμπληρώσετε με στοιχεία του σχολείου σας. 

Σχετικά με τον τρόπο αξιοποίησης του υλικού προτείνουμε τα εξής:
1. Ανάρτηση λογότυπου, αφίσας και δίπτυχου φυλλαδίου στην ιστοσελίδα του σχολείου σας και τα κοινωνικά μέσα που χρησιμοποιεί ενδεχομένως το σχολείο σας.
2. Προώθηση σε τοπικά μέσα ενημέρωσης με συνοδευτικό δελτίο τύπου από το σχολείο σας.

3. Εκτύπωση λογότυπου και αφίσας και τοποθέτηση στους χώρους του σχολείου σας.
4. Τοποθέτηση αφίσας και λογότυπου σε δημόσιους χώρους (π.χ. ΚΕΠ, δημόσιες υπηρεσίες, τοπικοί φορείς ανάπτυξης κ.τ.λ.).
5. Διανομή φυλλαδίου σε γονείς και μαθητές/-τριες του ΕΠΑ.Λ. καθώς και μαθητές/-τριες Γυμνασίων και Λυκείων της περιοχής.

6. Διοργάνωση ημερίδας στο χώρο του ΕΠΑ.Λ. και του Εργαστηριακού κέντρου με τη συμβολή του Συλλόγου διδασκόντων, του Συλλόγου γονέων και κηδεμόνων και ενδεχομένως της τοπικής αυτοδιοίκησης (τοπική αυτοδιοίκηση, επαγγελματικές ενώσεις)  για ενημέρωση μαθητών/-τριών, γονέων και τοπικών παραγόντων σχετικά με τις αλλαγές στα ΕΠΑ.Λ. και τις εκπαιδευτικές και επαγγελματικές διεξόδους των αποφοίτων. 
7. Ξενάγηση γονέων και μαθητών/-τριών Γυμνασίου και Γενικού Λυκείου στους χώρους του ΕΠΑ.Λ. και του Εργαστηριακού Κέντρου, σε συνέχεια του με αρ. πρωτ. 35981/Δ4/03-03-2017 εγγράφου του ΥΠΠΕΘ.  
8. Διοργάνωση σύντομης εκπαιδευτικής δράσης (π.χ. σχολική εφημερίδα, διαφημιστικό σποτ με τους τομείς του σχολείου σας) στην οποία μπορούν να συμμετέχουν οι μαθητές/-τριες του ΕΠΑ.Λ. και την οποία μπορείτε να προβάλλετε στο σύνολο της σχολικής κοινότητας στο πλαίσιο υλοποίησης σχολικής εργασίας (project) μικρής χρονικής εμβέλειας. 
Συνολικά, παρακαλείστε να μετέχετε ενεργά σε αυτή την προσπάθεια για ποιοτική αναβάθμιση της επαγγελματικής εκπαίδευσης αξιοποιώντας το προσφερόμενο υλικό και αναδεικνύοντας και το δικό σας σχολείο. Με τη συμβολή όλων θα μπορέσει να επιτευχθεί ο στόχος να καταστεί το επαγγελματικό λύκειο ισότιμη και συνειδητή επιλογή για τους μαθητές/-τριες που ολοκληρώνουν τη φοίτησή τους στο Γυμνάσιο καθώς και μια επιπλέον εκπαιδευτική και επαγγελματική διέξοδος για απόφοιτους όλων των τύπων Λυκείου.  

ΠΑΡΑΡΤΗΜΑ Α
ΕΝΗΜΕΡΩΤΙΚΟ ΣΗΜΕΙΩΜΑ ΓΙΑ ΤΙΣ ΑΛΛΑΓΕΣ ΣΤΑ ΕΠΑΓΓΕΛΜΑΤΙΚΑ ΛΥΚΕΙΑ (ΕΠΑ.Λ.)
Η Επαγγελματική Εκπαίδευση & Κατάρτιση (ΕΕΚ) αποτελεί μια από τις βασικές προτεραιότητες του Υπουργείου Παιδείας, Έρευνας & Θρησκευμάτων όπως αποδεικνύεται από το σχεδιασμό ολοκληρωμένου στρατηγικού πλαισίου. Με την υλοποίηση συγκεκριμένων θεσμικών αλλαγών αναδεικνύεται ο σημαντικός κοινωνικός και εργασιακός ρόλος που μπορεί να επιτελέσει η ΕΕΚ στην άμβλυνση των κοινωνικών ανισοτήτων και στην ανάπτυξη γνώσεων και δεξιοτήτων που ανταποκρίνονται στις απαιτήσεις και τις ανάγκες της σύγχρονης εποχής.

Ως προς τις αλλαγές ενδεικτικά αναφέρουμε:

Την αλλαγή της δομής των ΕΠΑΛ και την πλήρη αναμόρφωση των προγραμμάτων σπουδών Στόχος είναι να αποκτήσουν τα ΕΠΑΛ μια πιο ελκυστική δομή που θα ανταποκρίνεται στις ανάγκες και τα ενδιαφέροντα των μαθητών/-τριών εξασφαλίζοντάς τους αφενός γενικές γνώσεις και αφετέρου εξειδικευμένες τεχνολογικές και επαγγελματικές γνώσεις και δεξιότητες, αποφεύγοντας την πρόωρη ειδίκευση.

Συνεπώς, στην Α’ Τάξη προσφέρεται στους μαθητές/-τριες ένα ενιαίο πρόγραμμα σπουδών αποτελούμενο από μαθήματα γενικής παιδείας και ομάδων προσανατολισμού. Στη Β΄ Τάξη προσφέρεται επιλογή  ανάμεσα σε εννέα τομείς σπουδών και διδασκαλία μαθημάτων γενικής παιδείας (12 ώρες) και θεωρητικών και εργαστηριακών μαθημάτων (23 ώρες). Στη Γ΄ Τάξη γίνεται διαχωρισμός των τομέων σπουδών σε επιμέρους ειδικότητες, με μαθήματα γενικής παιδείας και ειδικοτήτων (θεωρητικά και εργαστηριακά).

Την πρόσβαση των αποφοίτων ΕΠΑΛ σε Πανεπιστήμια & ΤΕΙ

Στόχος είναι να παρέχονται στους απόφοιτους των Ημερήσιων και Εσπερινών ΕΠΑΛ μεγαλύτερες ακαδημαϊκές και επαγγελματικές διέξοδοι.

Ως εκ τούτου, δημιουργήθηκε ένα νέο νομοθετικό πλαίσιο (ν. 4386/16, ν.4452/17 και ΥΑ-ΦΕΚ 545/22-2- 2017) που διευρύνει την πρόσβαση των αποφοίτων των ΕΠΑΛ σε επιπλέον σχολές και τμήματα των ΤΕΙ ενώ δίνεται και η δυνατότητα πρόσβασης σε Πανεπιστημιακές σχολές και τμήματα που αντιστοιχούν στους τομείς τους, σε ποσοστό 1% επιπλέον του αριθμού των εισακτέων.

Επιπλέον, για πρώτη φορά προβλέπεται κοινή ομάδα σχολών σε ΤΕΙ, Πανεπιστήμια και Στρατιωτικές σχολές στις οποίες έχουν πρόσβαση όλοι οι απόφοιτοι.

Την εφαρμογή του «Μεταλυκειακού Έτους- Τάξης Μαθητείας»

Στόχος του «μεταλυκειακού Έτους-Τάξης Μαθητείας» είναι να προσφέρει στους ενήλικες απόφοιτους των ΕΠΑΛ μια εναλλακτική μαθησιακή διαδρομή, ώστε να εκπαιδευτούν στο χώρο εργασίας, είτε του   δημοσίου

είτε του ιδιωτικού τομέα και να προετοιμαστούν για την ομαλή και ασφαλή είσοδό τους στην αγορά εργασίας.

Σε αυτό το πλαίσιο παρέχεται στους μαθητευόμενους καθ’ όλη τη διάρκεια του προγράμματος αμοιβή, που ορίζεται στο εβδομήντα πέντε τοις εκατό (75%) επί του νόμιμου, νομοθετημένου, κατώτατου ορίου του ημερομισθίου και πλήρη εργασιακά και ασφαλιστικά δικαιώματα. Κατά την 9μηνη διάρκεια του προγράμματος, που τελεί υπό την εποπτεία των ΕΠΑΛ, οι απόφοιτοι συμμετέχουν βάσει συγκεκριμένου Προγράμματος Σπουδών διάρκειας 28 ωρών εβδομαδιαίως για τέσσερις (04) ημέρες, ενώ παρακολουθούν 7ωρο  εργαστηριακό μάθημα της ειδικότητας στο αρμόδιο ΕΠΑ.Λ. ή/και Εργαστηριακό Κέντρο (μία φορά  την εβδομάδα).

Ως προς την αναγνώριση επαγγελματικών προσόντων, η συμμετοχή και επιτυχής ολοκλήρωση του προγράμματος της μαθητείας αντιστοιχεί σε κατάρτιση επιπέδου 5 του Εθνικού Πλαισίου Προσόντων, που χορηγείται μετά την ολοκλήρωση των διαδικασιών πιστοποίησης των προσόντων τους από τον ΕΟΠΠΕΠ.

Καταλήγοντας, θα θέλαμε να επισημάνουμε ότι οι αλλαγές που προωθούνται αποβλέπουν στο να καταστούν τα ΕΠΑ.Λ. από μια επιλογή ανάγκης, όπως ίσχυε μέχρι σήμερα, σε μια συνειδητή επιλογή για  τους μαθητές/-τριες και όλους τους νέους, γεγονός που περιορίζει τις κοινωνικές ανισότητες και παρέχει προγράμματα επαγγελματικής εκπαίδευσης και κατάρτισης που ανταποκρίνονται στις απαιτήσεις της ελληνικής κοινωνίας και οικονομίας και παρέχουν ασφαλείς επαγγελματικές διεξόδους στους αποφοίτους της και ένα ποιοτικά αναβαθμισμένο εκπαιδευτικό περιβάλλον για τους εκπαιδευτικούς.

Για περισσότερες πληροφορίες μπορείτε να μεταβείτε στους κάτωθι υπερσυνδέσμους:

Ενημέρωση για το Νέο ΕΠΑ.Λ.

http://www.minedu.gov.gr/texniki-ekpaideusi-2/enimerosi-mathiton-kai-ekpaideftikon-gia-to-neo-epal
Θεσμικό Πλαίσιο

http://www.minedu.gov.gr/texniki-ekpaideusi-2/thesmiko-plaisio/24752-pinakas-thesmikoy-plaisiou-epal
Οδηγός σπουδών για το ΕΠΑΛ

http://www.minedu.gov.gr/texniki-ekpaideusi-2/odigos-spoudon-gia-to-epal
Μαθητεία

http://www.minedu.gov.gr/texniki-ekpaideusi-2/mathiteia
Πρόσβαση σε ΤΕΙ και Πανεπιστήμια

http://www.minedu.gov.gr/exetaseis-2/epal-m/anakoinwseis-epala/27077-23-02-17-prosvasi-apofoiton- epaggelmatikoy-lykeiou-stin-tritovathmia-ekpaidefsi-3
ΠΑΡΑΡΤΗΜΑ Β

   ΥΠΟΣΤΗΡΙΚΤΙΚΟ ΨΗΦΙΑΚΟ ΥΛΙΚΟ ΓΙΑ ΤΗΝ ΠΡΟΒΟΛΗ ΤΩΝ ΕΠΑΓΓΕΛΜΑΤΙΚΩΝ ΛΥΚΕΙΩΝ (ΕΠΑ.Λ.)
Αφίσα γενική για όλα τα Ημερήσια και Εσπερινά ΕΠΑ.Λ. μεγέθους Α3
[image: image1.emf]
ΟΝΟΜΑ ΑΡΧΕΙΟΥ: AFISA_GENIKH.pdf
Αφίσα- υπόδειγμα με κενή περιοχή για συμπλήρωση με στοιχεία του δικού σας σχολείου 
[image: image2.jpg]o

  ΟΝΟΜΑ ΑΡΧΕΙΟΥ: AFISA_TEMPLATE.jpeg
Αφίσα- παράδειγμα με τομείς και ειδικότητες 
[image: image3.emf]
ΟΝΟΜΑ ΑΡΧΕΙΟΥ:  PARADEIGMA_AFISAS.pdf

Δίπτυχο φυλλάδιο κοινό για όλα τα Ημερήσια και Εσπερινά ΕΠΑ.Λ. 
[image: image4.emf]
ΟΝΟΜΑ ΑΡΧΕΙΟΥ: DIPTYXO_ESOFYLLO.pdf 

[image: image5.emf]
ΟΝΟΜΑ ΑΡΧΕΙΟΥ:  DIPTYXO_GEN 1.pdf 

Εξώφυλλο δίπτυχου φυλλαδίου – υπόδειγμα με κενή περιοχή για συμπλήρωση με στοιχεία του δικού σας σχολείου

ΟΝΟΜΑ ΑΡΧΕΙΟΥ: DIPTYXO_TEMPLATE.jpeg 
Παράδειγμα εξώφυλλου δίπτυχου φυλλαδίου 
[image: image7.emf]
ΟΝΟΜΑ ΑΡΧΕΙΟΥ: PARADEIGMA_DIPTYXOY.pdf 

Λογότυπος με το σήμα ‘Επιλέγω ΕΠΑΛ’ κοινό για όλα τα Ημερήσια και Εσπερινά ΕΠΑ.Λ.

ΟΝΟΜΑ ΑΡΧΕΙΟΥ: EPAL_LOGO.jpeg 
Λογότυπος- παράδειγμα 

ΟΝΟΜΑ ΑΡΧΕΙΟΥ: EPAL_LOGO_PARADEIGMA.jpeg 

ΕΛΛΗΝΙΚΗ ΔΗΜΟΚΡΑΤΙΑ


ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ


-----





 �             


 	


Μαρούσι, 24 Μαρτίου 2017





                   













